"Крэўскі замак. Якія думкі прыходзяць у галаву, калі вы чуеце гэту назву? Імёны старажытных князёў, баі, бітвы, асады? Спадзяёмся, вы бачылі руіны некалі непрыступных сцен і вартавых вежаў. Магчыма, калі-небудзь мы ўбачым Крэўскі замак у яго ранейшай велічы. А пакуль "пабываць" у ім можна пры дапамозе макета. Наш музей сумесна са спецыялістамі кампаніі "Палімедыя" прадставіць зусім новы падыход да рэканструкцыі архітэктурных помнікаў на прыкладзе інавацыйнага макета Крэўскага замка. Вялікую ролю ў паспяховай рэалізацыі гэтага праекта адыгралі стваральнік серыі VKL3D мастак Ахрэм Белабровік і навуковы кансультант Андрэй Шулаеў, на падставе гістарычных, археалагічных і архіўных даследаванняў якога стваралася мадэль замка", - расказаў куратар.